《送定西蒋侯出镇甘肃 其一》
明代·岳正

重镇雄藩最上游，三边西去是甘州。封疆出塞犹千里，人物中朝第一流。

公暇含毫吟蟋蟀，日长挥羽练貔貅。经阳部曲今犹在，应说风流似祖侯。

作者简介：（1418—1472）顺天府漷县人，字季方，号蒙泉。工书画，尤擅画葡萄。正统十三年进士。授编修，天顺初改修撰，以原官入内阁，预机务。在阁二十八日，忤石亨、曹吉祥，被构陷，谪钦州同知，旋系狱，戍肃州。宪宗初复修撰，出为兴化知府，旋辞归。谥文肃。有《深衣注疏》、《类博杂言》、《类博稿》。